**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2013 M. GRUODŽIO 18 D. SPRENDIMO NR. T2-333 „DĖL PAJAMŲ, GAUTŲ UŽ SAVIVALDYBĖS GYVENAMŲJŲ PATALPŲ NUOMĄ, PLANAVIMO IR NAUDOJIMO TVARKOS APRAŠO PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Sprendimo projektas parengtas, siekiant iš dalies pakeisti šiuo metu galiojantį Klaipėdos miesto savivaldybės tarybos 2013 m. gruodžio 18 d. sprendimu Nr. T2-333 patvirtintą Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašą (toliau – Tvarkos aprašas). Tvarkos aprašas keičiamas, atsižvelgiant į įvykusius pokyčius teisės aktuose, reglamentuojančiuose savivaldybės gyvenamųjų patalpų nuomos mokesčio apskaičiavimą bei pastatų bendrųjų objektų administravimą .

**2. Projekto rengimo priežastys ir kuo remiantis parengtas sprendimo projektas.**

Tvarkos aprašas pakeistas, siekiant įgyvendinti:

1. Lietuvos Respublikos Vyriausybės 2001 m. balandžio 25 d. nutarimą Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“ (Lietuvos Respublikos Vyriausybės 2014 m. gruodžio 23 d. nutarimo Nr. 1487 redakcija), vadovaujantis kuriuo apskaičiuotas savivaldybės būsto ir socialinio būsto nuomos mokestis, turi padengti paslaugų, susijusių su šių patalpų, kaip nuosavybės teisės objektu valdymu, teikimo išlaidas. Įgyvendinant šią nuostatą, nuo Savivaldybės tarybos sprendimo, kuriuo būtų pakeistas Tvarkos aprašas įsigaliojimo dienos pareiga apmokėti kasmėnesinės pastato bendro naudojimo objektų administravimo ir nuolatinės techninės priežiūros paslaugų teikimo išlaidas, tenkančios pastatuose esančioms savivaldybei nuosavybės teise priklausančioms gyvenamosioms patalpoms, iš nuomininkų pereitų Savivaldybei;

2. Lietuvos Respublikos Vyriausybės 2015 m. balandžio 15 d. nutarimą Nr. 390 „Dėl butų ir kitų patalpų savininkų lėšų, skiriamų namui (statiniui) atnaujinti pagal privalomuosius statinių naudojimo ir priežiūros reikalavimus, kaupimo, dydžio apskaičiavimo ir sukauptų lėšų apsaugos tvarkos aprašo patvirtinimo“, vadovaujantis kuriuo Savivaldybei, kaip gyvenamųjų patalpų savininkei, tenka pareiga mokėti minimaliąsias ir apskaičiuotąsias kaupiamąsias lėšas, kuriomis bus vykdomi šių pastatų bendrųjų objektų atnaujinimo (modernizacijos) darbai.

 **3. Kokių rezultatų laukiama.**

Tvarkos aprašas atitiks galiojantiems teisės aktams ir sudarys prielaidas Savivaldybei, kaip gyvenamųjų patalpų pastatuose savininkei, vykdyti teisės aktuose nustatytas prievoles susijusias su pastatų, kuriuose yra Savivaldybei priklausančių gyvenamųjų patalpų, bendrųjų objektų priežiūra ir atnaujinimu.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ir neigiamos sprendimo priėmimo pasekmės.**

Nėra.

Vyriausioji specialistė,

pavaduojanti Socialinio būsto skyriaus vedėją Laima Mažeikienė